Shëndetësia, BE publikon udhëzimet për të luftuar korrupsionin
Vendet anëtare të Bashkimit Europian do të udhëzohen nga disa rregulla të përbashkëta për të luftuar korrupsionin në kontekstin e emërgjencës shëndetësore, që ka shkaktuar pangemia Covid-10. Ndërhyrje të shpejta dhe lirimi i fondeve të mëdha rrezikon që të rrisë korrupsionin sidomos tek prokurorimet publike. Organi antikorrupsion i Këshillit të Europës, GRECO, vlerëson se: "rreziqet e korrupsionit nuk duhen nënvlerësuar ndërkohë që vendet përballen me emergjenca të pamohueshme, dhe pushteti përqëndrohet, liritë e të drejtat shmangen e sasi të mëdha parashë futen në ekonomi për të lehtësuar krizën", tha për Zërin e Amerikës në një komunikim përmes Skype-t Gianluca Esposito, Sekretar ekzekutiv i GRECO. Një flamur portokalli për zonat e rrezikut nëpër botë. Sektori i shëndetësisë është ai që ekspozohet në mënyrë të veçantë, për shkak të rritjes së menjëhershme të nevojës për furnizime mjekësore dhe thjeshtimit të rregullave të prokurimit.